CELEX: 62015TN0051
Language: bg
Date: 2015-02-03 00:00:00
Title: Дело T-51/15: Жалба, подадена на 3 февруари 2015 г.  — PAN Europe/Комисия

13.4.2015   
            
            
               BG
            
            
               Официален вестник на Европейския съюз
            
            
               C 118/33
            
         Жалба, подадена на 3 февруари 2015 г. — PAN Europe/Комисия
   (Дело T-51/15)
   (2015/C 118/42)
   Език на производството: английски
   
      Страни
   
   
      Жалбоподател: Pesticide Action Network Europe (PAN Europe) (Брюксел, Белгия) (представител: B. Kloostra, lawyer)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Комисията от 24 ноември 2014 г. относно Ares(2014)3900631 (наричано по-нататък „обжалваното решение“), с което тя потвърждава до голяма част своето решение от 3 юни 2014 г. относно Ares (2014)2150615, в което последната се произнася по искането за информация на PAN Europe от 3 януари 2014 г. (регистрирано в Комисията на 6 януари 2014 г.);
            
         
               —
            
            
               да осъди Комисията да заплати разноските в производството.
            
         
      Основания и основни доводи
   
   В подкрепа на жалбата си, жалбоподателят излага две основания.
   
               1.
            
            
               С първото основание той твърди, че с приемането на обжалваното решение Комисията не изпълнила Регламент (ЕО) № 1367/2006 и неправилно не го приложила — или го приложила само частично — тъй като:
               
                           —
                        
                        
                           нарушила член 2, параграф 1, буква г) от Регламент (ЕО) № 1367/2006, като не взела предвид факта, че исканата информация представлява информация за околната среда;
                        
                     
                           —
                        
                        
                           нарушила член 6, параграф 1 от Регламент (ЕО) № 1367/2006 и член 4, параграф 3 от Регламент (ЕО) № 1049/2001, тъй като не е тълкувала основанието за отказ по член 4, параграф 3 от Регламент (ЕО) № 1049/2001 в съответствие с член 4, параграф 3, втора алинея на Орхуската конвенция и/или не го тълкувала достатъчно ограничително; не съпоставила, от една страна, конкретния интерес от защита на процеса на вземане на решения, на който Комисията се позовава, и от друга страна, общия интерес от оповестяване на информация за околната среда, и не мотивирала в достатъчна степен своя отказ да оповести информация;
                        
                     
                           —
                        
                        
                           нарушила член 6, параграф 1 от Регламент (ЕО) № 1367/2006 и член 4 от Регламент 1049/2001, тъй като не разгледала специално и конкретно документите, посочени в искането за достъп и не обосновала за всеки отделен документ причината, поради която не бива да бъде оповестявана информацията.
                        
                     
         
               2.
            
            
               С второто основание се твърди, че с приемането на обжалваното решение Комисията нарушила Регламент (ЕО) № 1049/2001, и по-специално член 4 от този регламент и/или по-конкретно член 4, параграф 3 от него, тъй като не доказала, че се прилага посоченото основание за отказ; неправилно не съпоставила интересите от оповестяването, както и неправилно и в нарушение на член 4 от Регламент (ЕО) № 1049/2001 не разгледала специално и конкретно документите, посочени в искането за достъп.